**ANNEX 3**

**MODEL DE CONTRACTE D’ENCARREGAT DEL TRACTAMENT\***

**REUNITS**

En Sr. **Rafael Lledó Rodríguez**, major d’edat, en nom i representació del **Consorci Sanitari del Maresme**, en endavant **CSdM**, en qualitat de **Gerent** de l’entitat, amb domicili a carretera de Cirera 230, 08304, Mataró proveït de NIF **Q5856428G** i com a Responsable del Tractament.

El Sr. .**...........**, major d’edat, en nom i representació de ..........., en endavant **Entitat\_ET** en qualitat de **.........**, amb domicili a ........, amb NIF **..........** i com a Encarregat de Tractament.

i

**ACORDEN**

**1. Objecte de l’encàrrec del tractament**

Mitjançant aquestes clàusules s’habilita l’entitat **Entitat\_ET**, encarregada del tractament, per tractar per compte del **CSdM**, responsable del tractament, les dades de caràcter personal necessàries per a dur a terme les prestacions que comprèn el contracte del **servei de manteniment de les llicències pel programari de RRHH INTEGRHO per al Consorci Sanitari del Maresme**.

El tractament consistirà en: Gestió de la medicació associada a pacients, professionals que prescriu, valida, dispensa i administra, i tota la gestió de proveïdors de medicaments.

Concreció dels tractaments a realitzar:

Si Recollida Si Registre

Si Estructuració Si Modificació

Si Conservació Si Extracció

Si Consulta Si Comunicació per transmissió (CatSalut)

No Difusió No Interconnexió

No Acarament No Limitació

No Supressió No Destrucció

No Comunicació

No Altres .........

**2. Identificació de la informació afectada**

Per executar les prestacions derivades del compliment de l’objecte d’aquest encàrrec, l’entitat **CSdM**, responsable del tractament, posa a disposició de l’entitat **Entitat\_ET,**  encarregada del tractament, la informació que es descriu a continuació:

* **Manteniment entorn de gestió de pacients i HCE**

Categories de persones interessades: **pacients / personal**

**3. Durada**

Aquest acord té una durada vinculada a la vigència de l’expedient **CSdM PN 18/25-I**.

**4. Obligacions de l’encarregat del tractament**

L’encarregat del tractament i tot el seu personal s’obliga a:

1. Utilitzar les dades personals objecte de tractament, o les que reculli per a la seva inclusió, només per a la finalitat objecte d'aquest encàrrec. En cap cas pot utilitzar les dades per a finalitats pròpies.
2. Tractar les dades d’acord amb les instruccions del responsable del tractament.

Si l'encarregat del tractament considera que alguna de les instruccions infringeix l’RGPD o qualsevol altra disposició en matèria de protecció de dades de la Unió o dels estats membres, l'encarregat n’ha d’informar immediatament el responsable.

1. Portar, per escrit, un registre de totes les categories d’activitats de tractament efectuades per compte del responsable, que contingui:
2. El nom i les dades de contacte de l'encarregat o dels encarregats i de cada responsable per compte del qual actua l'encarregat i, si escau, del representant del responsable o de l’encarregat i del delegat de protecció de dades.
3. Les categories de tractaments efectuats per compte de cada responsable.
4. Si escau, les transferències de dades personals a un tercer país o organització internacional, inclosa la identificació d’aquest país o aquesta organització internacional, i en el cas de les transferències indicades a l'article 49, apartat 1, paràgraf segon de l’RGPD, la documentació de garanties adequades.
5. Una descripció general de les mesures tècniques i organitzatives de seguretat relatives a:

* La seudonimització i el xifrat de dades personals.
* La capacitat de garantir la confidencialitat, la integritat, la disponibilitat i la resiliència permanents dels sistemes i serveis de tractament.
* La capacitat de restaurar la disponibilitat i l’accés a les dades personals de forma ràpida, en cas d’incident físic o tècnic.
* El procés de verificació, avaluació i valoració regulars de l’eficàcia de les mesures tècniques i organitzatives que garanteixen l’eficàcia del tractament.

1. No comunicar les dades a terceres persones, tret que tingui l'autorització expressa del responsable del tractament, en els supòsits legalment admissibles.

L'encarregat pot comunicar les dades a altres encarregats del tractament del mateix responsable, d'acord amb les instruccions del responsable. En aquest cas, el responsable ha d’identificar, prèviament i per escrit, l'entitat a la qual s'han de comunicar les dades, les dades a comunicar i les mesures de seguretat que cal aplicar per procedir a la comunicació.

Si l'encarregat ha de transferir dades personals a un tercer país o a una organització internacional, en virtut del dret de la Unió o dels estats membres que li sigui aplicable, ha d’informar el responsable d'aquesta exigència legal de manera prèvia, tret que aquest dret ho prohibeixi per raons importants d'interès públic.

1. Subcontractació

No subcontractar cap de les prestacions que formin part de l'objecte d'aquest contracte que comportin el tractament de dades personals, tret dels serveis auxiliars necessaris per al normal funcionament dels serveis de l'encarregat.

Si cal subcontractar algun tractament, aquest fet s’ha de comunicar prèviament i per escrit al responsable, amb una antelació de **15 dies**. Cal indicar els tractaments que es pretén subcontractar i identificar de forma clara i inequívoca l'empresa subcontractista i les seves dades de contacte. La subcontractació es pot dur a terme si el responsable no manifesta la seva oposició en el termini establert.

El subcontractista, que també té la condició d'encarregat del tractament, està obligat igualment a complir les obligacions que aquest document estableix per a l'encarregat del tractament i les instruccions que dicti el responsable. Correspon a l'encarregat inicial regular la nova relació, de manera que el nou encarregat quedi subjecte a les mateixes condicions (instruccions, obligacions, mesures de seguretat…) i amb els mateixos requisits formals que ell, pel que fa al tractament adequat de les dades personals i a la garantia dels drets de les persones afectades. Si el subencarregat ho incompleix, l'encarregat inicial continua sent plenament responsable davant el responsable pel que fa al compliment de les obligacions*.*

1. Mantenir el deure de secret respecte de les dades de caràcter personal a les quals hagi tingut accés en virtut d’aquest encàrrec, fins i tot després que en finalitzi l’objecte.
2. Garantir que les persones autoritzades per tractar dades personals es comprometen, de forma expressa i per escrit, a respectar la confidencialitat i a complir les mesures de seguretat corresponents, de les quals cal informar-los convenientment.
3. Mantenir a disposició del responsable la documentació que acredita que es compleix l'obligació que estableix l'apartat anterior.
4. Garantir la formació necessària en matèria de protecció de dades personals de les persones autoritzades per tractar dades personals.
5. Assistir el responsable del tractament en la resposta a l'exercici dels drets següents:
6. Accés, rectificació, supressió i oposició
7. Limitació del tractament
8. Portabilitat de dades
9. A no ser objecte de decisions individualitzades automatitzades (inclosa l’elaboració de perfils)

Quan les persones afectades exerceixin els drets d'accés, rectificació, supressió i oposició, limitació del tractament, portabilitat de dades i a no ser objecte de decisions individualitzades automatitzades, davant l'encarregat del tractament, aquest ho ha de comunicar per correu electrònic a l'adreça [**lopd@csdm.cat**](NULL) . La comunicació s’ha de fer de forma immediata i en cap cas més enllà de l’endemà del dia laborable en què s’ha rebut la sol·licitud7, juntament, si escau, amb altres informacions que puguin ser rellevants per resoldre la sol·licitud.

1. Dret d’informació

*Correspon al responsable facilitar el dret d'informació en el moment de recollir les dades.*

1. Notificació de violacions de la seguretat de les dades

L'encarregat del tractament ha d’informar el responsable del tractament, sense dilació indeguda i en qualsevol cas abans del termini màxim de **24horas**, i a través de correu [**lopd@csdm.cat**](NULL) , de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència.

La notificació no és necessària quan sigui improbable que aquesta violació de la seguretat constitueixi un risc per als drets i les llibertats de les persones físiques.

La notificació ha de detallar:

1. Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat d'interessats afectats i les categories i el nombre aproximat de registres de dades personals afectats.
2. Nom i dades de contacte del delegat de protecció de dades o d'un altre punt de contacte en el qual es pugui obtenir més informació.
3. Descripció de les possibles conseqüències de la violació de la seguretat de les dades personals.
4. Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

Correspon al **responsable del tractament comunicar les violacions de la seguretat de les dades a l'autoritat de protecció de dades**, així com als interessats quan sigui probable que la violació suposi un alt risc per als drets i les llibertats de les persones físiques

1. Donar suport al responsable del tractament a l’hora de fer les avaluacions d'impacte relatives a la protecció de dades, quan escaigui.
2. Donar suport al responsable del tractament a l’hora de fer les consultes prèvies a l'autoritat de control, quan escaigui.
3. Posar a disposició del responsable tota la informació necessària per demostrar que compleix les seves obligacions, així com per realitzar les auditories o les inspeccions que efectuïn el responsable o un altre auditor autoritzat per ell.
4. Implantar les mesures de seguretat següents:

**CSdM** manifesta i garanteix a **ENTITAT\_ET** que ha adoptat els mecanismes necessaris que es preveuen en el RGPD per preservar la confidencialitat, seguretat i integritat de les Dades Personals, tot això tenint en compte l'estat de la tècnica i el cost de la seva aplicació pel que fa als riscos i la naturalesa de les Dades Personals.

**ENTITAT\_ET** manifesta i garanteix a **CSdM** que té els coneixements especialitzats, fiabilitat i recursos, de cara a l'aplicació de **mesures tècniques i organitzatives** que compleixin els requisits del RGPD, inclosa la seguretat del tractament, necessaris per complir amb les obligacions d'aquest Contracte en relació a les Dades Personals.

En tot cas, cal implantar mecanismes per:

1. Garantir la confidencialitat, integritat, disponibilitat i seguretat de tota la documentació custodiada. Facilitar documentació a **CSdM** dels sistemes passius i actius de protecció
2. Verificar, avaluar i valorar, de forma regular, l'eficàcia de les mesures tècniques i organitzatives implantades per garantir la seguretat del tractament.
3. Respectes als Sistemes d’Informació de la **Entitat\_ET**:

* Garantir la confidencialitat, integritat, disponibilitat i resiliència permanents dels sistemes i serveis de tractament.
* Restaurar la disponibilitat i l'accés a les dades personals de forma ràpida, en cas d'incident físic o tècnic.

1. Seudonimitzar i xifrar les dades personals, si escau.

Facilitar documentació a **CSdM** dels sistemes passius i actius de protecció.

També ha d’adoptar totes aquelles altres mesures que, tenint en compte el conjunt de tractaments que duu a terme, siguin necessàries per garantir un nivell de seguretat adequat al risc.

En cas de Programari en instal·lació LOCAL en CSdM:

**L’ ENTITAT\_ET** ha de complir les següents mesures de seguretat:

* Qualsevol acció de sistemes a realitzar, ha de ser **consensuada prèviament amb el personal de Sistemes d’Informació del CSdM**, i se seguiran les instruccions indicades. S’ha de vetllar per la estabilitat dels sistemes, la menor interrupcions dels serveis i la preservació, confidencialitat i seguretat de la informació.
* En el cas de fer actuacions de sistemes en el que és necessari realitzar còpies de seguretat i/o migració de dades, les dades mai han de sortir de les instal·lacions de CSdM.
* En el cas de tractament de dades (exports, imports, ...) de dades personals, s’haurà de signar addicionalment un document d’ autorització i confidencialitat específic.
* La planificació de les actualitzacions quedarà constància per mail de la següent informació:
  + Descripció de les tasques, dia, hora i estimació de l’actuació*.*
  + Pla de contingència, consensuat amb CSdM, en el cas que fos necessari.

S’ identifiquen els següent riscos associats:

* Aplicatiu en entorn cloud privat (TESISPti-Cloud)

Per minimitzar aquest risc es proposa el compliment dels següents punts.

Quan l’execució del contracte impliqui la utilització de servidors per part de l’Encarregat, l’empresa adjudicatària ha de presentar, abans de formalitzar el contracte, i quan es produeixi qualsevol canvi durant l’execució del contracte, una declaració sobre el lloc on estaran ubicats els servidors i des d’on es prestaran els serveis associats a aquests.

Els licitadors han d’indicar a la seva oferta si tenen previst subcontractar els servidors o serveis associats a aquests i, en cas afirmatiu, el nom o el perfil empresarial dels subcontractistes, definit per referència a les condicions de solvència professional o tècnica.

La plataforma/servei ha de complir amb els criteris del [Esquema Nacional de Seguretat](NULL) (ENS), ja que és d’obligat compliment en serveis electrònics que es proveeixin o es prestin a les entitats públiques, segons el Reial decret 3/2010. [L’informe 12/2020, del 2 d’octubre, de la Junta Consultiva de Contractació Administrativa de la Generalitat de Catalunya](NULL#/detail?id=18935), explicita la necessitat que la empresa licitadora presenti una **declaració o acreditació del compliment de conformitat amb l’ENS de nivell alt, o bé un compromís de futur** de disposar d’una o l’altra al llarg de l’execució del contracte.

Algunes mesures necessàries :

* Les mesures de seguretat necessàries per **garantir la integritat de les dades personals, evitar accessos no autoritzats i recuperar la informació** en cas de que es produeixin incidències de seguretat. El proveïdor ha de:
  + **Descriure les mesures de seguretat** que ofereix i garantitza la **plataforma/servei cloud,** així com també en **l’accés i les comunicacions**. Les dades personals deuen transferir-se de forma segura i inclús xifrada.
  + Descriure **com audita les mesures de la plataforma/servei cloud** en el cas que estigui externalitzat.
  + **Certificació de seguretat de que disposa la plataforma/servei cloud.**
* **Compromís de realitzar l’Anàlisi de Riscos**, i si és el cas, **la avaluació d’impacte** prevista en l’article 35 del RGPD, i conseqüentment aplicar les garanties, mesures de seguretat i mecanismes que garanteixin la protecció de dades personals.
* Compromís del adjudicatari a garantitzar la confidencialitat **utilitzant les dades nomes pels serveis contractats**.
* El proveïdor ha de garantir que el **personal autoritzat a tractar les dades personals hagin subscrit el compromís de confidencialitat** o estiguin subjectes a obligacions de confidencialitat estatutàries.
* El proveïdor ha de poder **demostrar el compliment de les mesures de seguretat**. A petició del Responsable de tractament del CSdM s’ha de poder comprovar les mesures de seguretat. Es pot acordar que un tercer independent auditi la seguretat. En aquest cas, s’ha de conèixer la entitat auditora i els estàndards reconeguts que aplicarà.
* A requeriment del responsable de tractament, facilitar els registres que permetin conèixer qui ha accedit a les dades de les que és responsable.

1. Designar un delegat de protecció de dades i comunicar-ne la identitat i les dades de contacte al responsable.
2. Destí de les dades

Retornar a l'encarregat que el responsable del tractament designi per escrit les dades de caràcter personal i, si escau, els suports on constin, una vegada complerta la prestació.

La devolució ha de comportar la destrucció de les còpies i l'esborrat total de les dades existents en els equips informàtics utilitzats per l'encarregat.

No obstant això, l'encarregat pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.

**5. Obligacions del responsable del tractament**

Correspon al responsable del tractament:

1. Lliurar a l'encarregat les dades a les quals es refereix la clàusula 2 d'aquest document.
2. Fer una avaluació de l'impacte en la protecció de dades personals de les operacions de tractament que ha d’efectuar l'encarregat.
3. Fer les consultes prèvies que correspongui.
4. Vetllar, abans i durant tot el tractament, perquè l’encarregat compleixi l’RGPD.
5. Supervisar el tractament, inclosa l’execució d’inspeccions i auditories.

**Com a prova de conformitat tot dues parts signen el present document, a Mataró a la data que consta ala darrera de les signatures electròniques.**

**Responsable de Tractament Encarregat del tractament**

**Nom:** Rafael Lledó Rodríguez **Nom:**

**Càrrec:** Gerent  **Càrrec:** Apoderat

**Signat digitalment Signat digitalment**

**Annex Informació delegat de protecció de dades del CSdM.**

Informació de contacte del Delegat de Protecció de Dades del Consorci Sanitari del Maresme ([www.csdm.cat](NULL)), ubicats a Carretera de Cirera, 230, 08304 Mataró. Telèfon de contacte: 937 417 700.

Dades de contacte: [**lopd@csdm.cat**](NULL)

Dades de contacte del Coordinador de Protecció de Dades: [**dpd@csdm.cat**](NULL)

Dades de contacte del Delegat de Protecció de Dades: **dpd@ticsalutsocial.cat**

**Annex Informació delegat de protecció de dades de .................................**

Informació de contacte del Delegat de Protecció de Dades:

Dades de contacte del Coordinador de Protecció de Dades:

Dades de contacte del Delegat de Protecció de Dades: